[]

ข้อมูลสรุป (Executive Summary)

นับเป็นก้าวย่างเข้าสู่ปีที่ 3 ที่บริษัท คาร์มาร์ท จำกัด (มหาชน) ได้เข้าสู่ธุรกิจความงาม
โดยการนำเข้าเครื่องสำอาง และผลิตภัณฑ์ดูแลร่างกายจากเกาหลีและประเทศต่างๆ ในแถบเอเชีย
โดยบริษัทประสบความสำเร็จอย่างมากในช่วงที่ผ่านมา
บริษัทยังคงมุ่งมั่นที่จะวางรากฐานธุรกิจดังกล่าวให้เติบโตอย่างมั่นคงและยั่งยืนด้วยการสร้างแบรนด์ใหม่
และออกผลิตภัณฑ์ใหม่ๆ เพื่อรองรับความต้องการของลูกค้าทุกกลุ่มอย่างทั่วถึง

เมื่อเร็วๆ นี้ บริษัทได้สร้างพันธมิตรทางธุรกิจกับแบรนด์ชั้นนำระดับโลก
ซึ่งเล็งเห็นศักยภาพในการเติบโต และเชื่อมั่นในการบริหารงานของบริษัท
โดยบริษัทได้รับการไว้วางใจให้เป็นผู้นำเข้าและจัดจำหน่ายสินค้าแต่เพียงผู้เดียวในประเทศไทย
เช่น แบรนด์ Missha จากเกาหลี เป็นต้น

นอกจากนี้ ในปี 2555 บริษัทยังขยายช่องทางจัดจำหน่ายใหม่ๆ เช่น ช่องทาง Modern Trade
เพิ่มเติมจากช่องทางจัดจำหน่ายที่มีอยู่เดิม คือ Traditional Trade และ Karmarts Shop
และในปี 2556 บริษัทยังคงเพิ่มความแข็งแกร่งให้กับช่องทางจัดจำหน่ายที่มีอยู่เดิม
และจะขยายช่องทางจัดจำหน่ายใหม่ๆ เพิ่มเติมอีก เช่น การส่งออกไปยังประเทศเพื่อนบ้าน เช่น
กัมพูชา และพม่า โดยทางบริษัทได้เริ่มเปิดช่องทางจัดจำหน่ายดังกล่าวไปบ้างแล้ว
และได้รับกระแสการตอบรับที่ดีมาก และได้เตรียมขยายส่งออกไปยังประเทศเพื่อนบ้านอื่นๆ อีกต่อไป

บริษัทยังวางแผนที่จะขยายธุรกิจเพื่อให้เป็นธุรกิจความงามครบวงจร
โดยได้ออกผลิตภัณฑ์อาหารเสริม เพื่อเสริมความงามในด้านต่างๆ
และออกผลิตภัณฑ์ดูแลร่างกายเพิ่มเติม
ทั้งนี้เพื่อให้บริษัทเป็นผู้นำในด้านการนำเข้าและจัดจำหน่ายสินค้าเครื่องสำอางและผลิตภัณฑ์ดูแลร่างกายอย่างครบวงจร
ด้วยคุณภาพสินค้าที่ดีในราคาที่เอื้อมถึง
บริษัทมีความมุ่งมั่นที่จะรักษาอัตราการเจริญเติบโตของยอดขายบริษัทอย่างต่อเนื่องไม่น้อยกว่า 40%
ตลอดระยะเวลา 5 ปีข้างหน้า

คณะกรรมการบริษัทใคร่ถือโอกาสนี้ขอบพระคุณผู้ถือหุ้นทุกท่าน ตลอดจนลูกค้า คู่ค้า
และที่ขาดไม่ได้คือพนักงานของบริษัททุกท่านที่ทุ่มเทแรงกายแรงใจในการปฏิบัติงาน
แม้ในช่วงเวลาที่ยากลำบาก เพื่อให้การดำเนินงานของบริษัทบรรลุตามเป้าหมายที่วางไว้
และมีผลอย่างยิ่งต่อความสำเร็จของบริษัทในวันนี้และวันข้างหน้า

4. การวิจัยและการพัฒนา

บริษัทฯ ไม่มีการวิจัยและพัฒนา

6. โครงการในอนาคต

การอบรมพนักงานขาย

ธุรกิจเครื่องสำอางนั้นมีความจำเป็นอย่างมากที่จะต้องพัฒนาด้านการให้ข้อมูลผลิตภัณฑ์ที่ถูกต้องของพนักงานขายในทุกช่องทาง
ดังนั้นจึงมีโครงการพัฒนาบุคลากรทั้งในบริษัทฯ เองและพนักงานขายของคู่ค้า
โดยเฉพาะอย่างยิ่งพนักงานขายในช่องทางค้าปลีกภายใต้เครื่องหมายการค้า KARMARTS
เพื่อเสริมสร้างมาตรฐานและภาพลักษณ์อันดีแก่องค์กร

การพัฒนาระบบสารสนเทศ

เนื่องจากการก้าวกระโดดของการทำการตลาดอย่างรวดเร็วในปีที่ผ่านมา บริษัทฯ
วางแผนการพัฒนาระบบสารสนเทศทั้งภายในองค์กรเอง และระบบจัดการหน้าร้านสำหรับในช่องทาง
KARMARTS SHOP เพื่อรองรับการเก็บข้อมูล
และการวิเคราะห์ข้อมูลได้อย่างรวดเร็วและถูกต้องต่อไป

การจัดกลุ่มประเภทสินค้าสำหรับแต่ละช่องทาง

เนื่องจากบริษัทฯ นำเข้าสินค้าที่หลากหลายหมวดและมีแบรนด์ที่นำเข้าเป็นจำนวนมาก ดังนั้นบริษัทฯ
จึงมีโครงการจัดกลุ่มสินค้าและแบรนด์ให้สำหรับตลาดค้าปลีก และตลาดค้าส่งอย่างชัดเจน
โดยเฉพาะอย่างยิ่งสำหรับตลาดค้าส่งบริษัทฯ ยังคงให้ความสำคัญ
และมีโครงการสร้างสรรแบรนด์ย่อยภายใต้ร่ม KARMARTS เพื่อคัดเลือกสินค้าที่ดีมีคุณภาพ
และราคาย่อมเยาว์เพื่อตอบสนองกับกลุ่มเป้าหมายของตลาดค้าส่งอย่างจริงจัง
ซึ่งจะทำให้ภาพลักษณ์ต่อสินค้าแบรนด์อื่นๆ ที่นำเข้าโดยบริษัทฯนั้นดีขึ้น
และทำให้ผู้บริโภคมองเห็นความแตกต่างของแต่ละแบรนด์ที่นำเข้าโดยบริษัทฯ ได้อย่างชัดเจน
โดยการวางตำแหน่งทางการตลาดสำหรับแต่ละแบรนด์อย่างเหมาะสม

[]